CELEX: 32021D1942
Language: sk
Date: 2021-11-09 00:00:00
Title: Vykonávacie rozhodnutie Rady (SZBP) 2021/1942 z 9. novembra 2021, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

10.11.2021   
               
               
                  SK
               
               
                  Úradný vestník Európskej únie
               
               
                  L 396/64
               
            
         VYKONÁVACIE ROZHODNUTIE RADY (SZBP) 2021/1942
         z 9. novembra 2021,
         ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1), a najmä na jeho článok 12 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2015 prijala rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi.
                  
               
                     (2)
                  
                  
                     Na základe preskúmania Rady by sa mal vypustiť záznam týkajúci sa jednej osoby uvedenej na zozname.
                  
               
                     (3)
                  
                  
                     Rozhodnutie (SZBP) 2015/1333 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Prílohy II a IV k rozhodnutiu (SZBP) 2015/1333 sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 9. novembra 2021
            
               
                  Za Radu
               
               
                  Predseda
               
               
                  A.ŠIRCELJ
            
         
         
            (1)  Ú. v. EÚ L 206, 1.8.2015, s. 34.
      
      
         
            PRÍLOHA
            Prílohy II a IV k rozhodnutiu (SZBP) 2015/1333 sa menia takto:
            
                        1.
                     
                     
                        V prílohe II (Zoznam osôb a subjektov podľa článku 8 ods. 2), časti A (Osoby), sa vypúšťa záznam č. 7 (týkajúci sa AL-MAHMOUDIHO, Baghdadiho).
                     
                  
                        2.
                     
                     
                        V prílohe IV (Zoznam osôb a subjektov podľa článku 9 ods. 2), časti A (Osoby), sa vypúšťa záznam č. 7 (týkajúci sa AL-MAHMOUDIHO, Baghdadiho).